P.Hüseyn. Çox təşəkkür edirəm. Möhtərəm Sədr, keçən bayramlarınızı bir daha təbrik edirəm. Bayram müddətində biz seçki dairələrimizdə olmuşuq və bayramlaşmaqla yanaşı, insanların bir sıra problemləri ilə rastlaşmışıq. Sözün doğrusu, hər dəfə öz seçki dairəmə Şirvan–Bəhrəmtəpə yolu ilə gedib-gələndə hansı hissləri keçirirəmsə, bunu sizə çat-dırmaq istəyirəm. Bilirsiniz, bir dəfə demişəm, bir daha deyirəm, o, Qarabağ yoludur. O yolla təxminən bir milyon adam Qarabağa gedib-gəlir. O cümlədən bu, 100 min, 150 min qaçqının gedib-gəldiyi yoldur. İndi hörmətli Sədr dedi ki, biz ümid edirik, bu bizim işğal olunmuş torpaqlarımızın axırıncı anma ili olacaq. Amma buna oxşamır, Oqtay müəllim.